Super fin udlejningslejlighed med tre store gode soveværelser, pænt badeværelse med badekar og et veludstyret køkken, hvor der er hvad man skal bruge. Der er både opvaskemaskine og vaskemaskine. Lejligheden er i god stand og fremstår ren og pæn, men en smule “bar”. Beliggenhed er i top, beliggende i ambassadekvarter tæt på Brandenburger Tor og i gåafstand til både indkøb, indkøbscenter, restauranter, kulturtilbud, sightseeing og en park. Der er gode transportmuligheder tæt på. Kontakt med værten er i top og hun virker meget venlig og imødekommende. Ind - og udtjekning er via et kontor i bygningen. Der er mulighed for at tilkøbe parkering på nærliggende udendørs parkeringsareal.